paragraph_text: Njemačka nogometna Bundesliga 2008./09. je bila 46. sezona Bundeslige, prve njemačke nogometne lige. Sezona je počela 15. kolovoza 2008., a završila 23. svibnja 2009. Prvak lige je po prvi put u svojoj povijesti, postao VfL Wolfsburg, dok je na drugom mjestu bio branitelj prvaka, FC Bayern München. Najbolji strijelac sezone bio je Wolfsburgov napadač Grafite s 28 postignutih pogodaka.